CELEX: 32021D1843
Language: bg
Date: 2021-10-15 00:00:00
Title: Решение (ЕС) 2021/1843 на Съвета от 15 октомври 2021 година относно позицията, която трябва да се заеме от името на Европейския съюз в рамките на Международния съвет по захарта по отношение на продължаването на срока на действие на Международното споразумение за захарта от 1992 година

21.10.2021   
               
               
                  BG
               
               
                  Официален вестник на Европейския съюз
               
               
                  L 373/90
               
            
         РЕШЕНИЕ (ЕС) 2021/1843 НА СЪВЕТА
         от 15 октомври 2021 година
         относно позицията, която трябва да се заеме от името на Европейския съюз в рамките на Международния съвет по захарта по отношение на продължаването на срока на действие на Международното споразумение за захарта от 1992 година
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 207, параграф 4, първа алинея, във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Международното споразумение за захарта от 1992 г. (1) („МСЗ“) бе сключено от Съюза с Решение 92/580/ЕИО на Съвета (2) и влезе в сила на 1 януари 1993 г. МСЗ бе сключено за период от три години до 31 декември 1995 г.
                  
               
                     (2)
                  
                  
                     Международният съвет по захарта, създаден съгласно член 3 от МСЗ, е упълномощен по силата на член 45, параграф 2 от МСЗ да продължава срока на действие на МСЗ чрез специално гласуване с последователни периоди, всеки от които не превишава две години. От самото сключване на МСЗ срокът на неговото действие редовно бе удължаван с допълнителни периоди от по две години. Последно срокът на МСЗ бе продължен с решение на Международния съвет по захарта през юли 2019 г. и остава в сила до 31 декември 2021 г.
                  
               
                     (3)
                  
                  
                     По време на 59-ата си сесия, която ще се проведе на 26 ноември 2021 г., Международният съвет по захарта ще вземе решение за продължаване на срока на действие на МСЗ за допълнителен срок с продължителност от две години до 31 декември 2023 г.
                  
               
                     (4)
                  
                  
                     Целесъобразно е да се установи позицията, която трябва да се заеме от името на Съюза в рамките на Международния съвет по захарта по време на 59-ата сесия, по отношение на разширяването на МСЗ. Продължаването на срока на действие на МСЗ е в интерес на Съюза,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Съюза в рамките на Международния съвет по захарта по време на 59-ата сесия, е за гласуване в подкрепа на продължаването на действието на Международното споразумение за захарта от 1992 г. за допълнителен срок с продължителност от две години до 31 декември 2023 г.
         
         
            Член 2
            Настоящото решение влиза в сила в деня на приемането му.
         
         
            Съставено в Люксембург на 15 октомври 2021 година.
            
               
                  За Съвета
               
               
                  Председател
               
               J. CIGLER KRALJ
            
         
         
            (1)  Международното споразумение за захарта от 1992 г. (ОВ L 379, 23.12.1992 г., стр. 16).
         
            (2)  Решение 92/580/ЕИО на Съвета от 13 ноември 1992 г. относно подписването и сключването на Международното споразумение за захарта от 1992 г. (ОВ L 379, 23.12.1992 г., стр. 15).